ΕΚΘΕΣΗ ΤΗΣ ΕΠΙΤΡΟΠΗΣ Ταμείο Αλληλεγγύης της Ευρωπαϊκής Ένωσης Ετήσια έκθεση 2011 /* COM/2012/0523 final */





ΠΙΝΑΚΑΣ ΠΕΡΙΕΧΟΜΕΝΩΝ 1........... Εισαγωγή...................................................................................................................... 3 2........... Αιτήσεις που βρίσκονται σε εκκρεμότητα από το 2010............................................... 3 3........... Νέες αιτήσεις που παρελήφθησαν το 2011.................................................................. 7 4........... Χρηματοδότηση............................................................................................................ 7 5........... Παρακολούθηση........................................................................................................... 8 6........... Κλείσιμο των παρεμβάσεων........................................................................................ 9 7........... Ανακοίνωση για το μέλλον του ταμείου αλληλεγγύης της ΕΕ................................... 10 8........... Συμπεράσματα............................................................................................................ 11 Παράρτημα 1: Κατώτατα όρια κατά το 2011 όσον αφορά τις μείζονες καταστροφές (με βάση τα στοιχεία του 2009 για το Ακαθάριστο Εθνικό Εισόδημα)....................... 14 Παράρτημα 2: Εκκρεμείς αιτήσεις προς το Ταμείο Αλληλεγγύης της Ευρωπαϊκής Ένωσης το 2010 και νέες αιτήσεις για τις οποίες ελήφθη απόφαση το 2011..................................................................... 15 Παράρτημα 3: Αιτήσεις που υποβλήθηκαν στο Ταμείο Αλληλεγγύης της ΕΕ από το 2002 και μετά 17 ΕΚΘΕΣΗ ΤΗΣ ΕΠΙΤΡΟΠΗΣ Ταμείο Αλληλεγγύης της Ευρωπαϊκής Ένωσης Ετήσια έκθεση 2011 1. Εισαγωγή Το άρθρο 12 του κανονισμού (EΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (εφεξής «o κανονισμός») προβλέπει ότι το Ταμείο υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με τη δραστηριότητα του προηγούμενου έτους. Η παρούσα έκθεση παρουσιάζει τις δραστηριότητες του Ταμείου το 2011 που καλύπτουν, όπως και στις προηγούμενες εκθέσεις, την εξέταση των εκκρεμών και των νέων αιτήσεων και την αξιολόγηση των εκθέσεων εφαρμογής με σκοπό την προετοιμασία τους για κλείσιμο. Όσον αφορά τον αριθμό των αιτήσεων, το 2011 ήταν ένα πιο ήσυχο έτος. Μόνο τέσσερις αιτήσεις για ενίσχυση από το Ταμείο Αλληλεγγύης υποβλήθηκαν κατά τη διάρκεια του έτους, ενώ το 2010 είχαν υποβληθεί συνολικά 17 αιτήσεις. Επειδή μερικές από τις αιτήσεις αυτές υποβλήθηκαν στα τέλη του 2010, η αξιολόγησή τους συνεχίστηκε το 2011. Σε αυτές περιλαμβάνονται οι αιτήσεις της Γαλλίας (πλημμύρες στο Var), της Τσεχικής Δημοκρατίας (πλημμύρες το φθινόπωρο), της Γερμανίας (πλημμύρες στη Σαξονία), της Κροατίας και της Σλοβενίας (πλημμύρες τον Σεπτέμβριο) και της Ουγγαρίας (διαρροή κόκκινης τοξικής λάσπης). Η αξιολόγηση των υποθέσεων αυτών ολοκληρώθηκε το 2011 και περιγράφεται στην παρούσα έκθεση. Οι τέσσερις υποθέσεις για τις οποίες ελήφθησαν αιτήσεις το 2011 αφορούσαν δύο αιτήσεις της Ιταλίας (πλημμύρες στο Veneto, πλημμύρες στη Λιγουρία και την Τοσκάνη), μία αίτηση της Ισπανίας (σεισμός στο Lorca) και μία αίτηση της Κύπρου (έκρηξη στη ναυτική βάση). Κατά τη διάρκεια του 2011, η Επιτροπή ολοκλήρωσε την αξιολόγησή της και έκανε δεκτές τις αιτήσεις της Ιταλίας (πλημμύρες στο Veneto) και της Ισπανίας (σεισμός στο Lorca). Η Επιτροπή έλαβε αποφάσεις για τη δεύτερη αίτηση της Ιταλίας (πλημμύρες στη Λιγουρία και την Τοσκάνη) και για την αίτηση της Κύπρου στις αρχές του 2012. Το 2011, η Επιτροπή χορήγησε ενισχύσεις του Ταμείου Αλληλεγγύης για 11 καταστροφές συνολικού ύψους 239,9 εκατ. ευρώ και πρότεινε τη χορήγηση πρόσθετης ενίσχυσης ύψους 38 εκατ. ευρώ σε δύο ακόμα περιπτώσεις. 2. Αιτήσεις που βρισκονται σε εκκρεμοτητα από το 2010 Γαλλία (πλημμύρες στο Var) Στις 15 και τις 16 Ιουνίου 2010, τμήματα της νότιας Γαλλίας επλήγησαν από έντονες βροχοπτώσεις. Στις 24 Αυγούστου 2010, οι γαλλικές αρχές υπέβαλαν αίτηση για ενίσχυση του Ταμείου Αλληλεγγύης. Η αίτηση περιορίστηκε στη ζώνη που δέχθηκε το μεγαλύτερο πλήγμα στο Département du Var αποτελούμενη από εννέα δήμους και δύο περιοχές σε ενδοκοινοτικό επίπεδο που σχηματίζουν μια ενιαία περιοχή η οποία προσδιορίζεται σαφώς στην αίτηση. Η συνολική άμεση ζημία που προκλήθηκε από την καταστροφή εντός της καθορισμένης περιοχής εκτιμάται ότι ανήλθε σε ποσό μεταξύ 703,2 εκατ. ευρώ και 778,2 εκατ. ευρώ. Για την αξιολόγηση της αίτησης, η Επιτροπή χρησιμοποίησε τον μέσο όρο εκτιμώμενης ζημίας ύψους 740,7 εκατ. ευρώ. Συνεπώς, η εκτιμώμενη συνολική άμεση ζημία αντιστοιχεί στο 21% του συνήθους κατώτατου ορίου κινητοποίησης του Ταμείου Αλληλεγγύης που ίσχυε για τη Γαλλία το 2010, ύψους 3,467 δισ. ευρώ (ήτοι 3 δισ. ευρώ σε τιμές 2002). Δεδομένου ότι η ζημία παρέμεινε χαμηλότερη του κατώτατου ορίου, η γαλλική αίτηση εξετάστηκε βάσει των εξαιρετικών κριτηρίων για «εξαιρετικές περιφερειακές καταστροφές». Η αξιολόγηση αποκάλυψε ότι η γαλλική αίτηση δεν παρουσίαζε στοιχεία που να αποδεικνύουν ότι η οικονομική σταθερότητα του Département du Var επηρεάστηκε κατά τρόπο σοβαρό και μακροχρόνιο, όπως μέσω σημαντικής μείωσης της απασχόλησης ή του περιφερειακού ΑΕγχΠ. Για το λόγο αυτό, στις 4 Μαρτίου 2011 η Επιτροπή αποφάσισε ότι η γαλλική αίτηση δεν πληρούσε τους όρους για κατ’ εξαίρεση κινητοποίηση του Ταμείου και ενημέρωσε τις γαλλικές αρχές σχετικά. Τσεχική Δημοκρατία (πλημμύρες το φθινόπωρο 2010) Τον Αύγουστο 2010, τα βόρεια τμήματα της Τσεχικής Δημοκρατίας, ήτοι η περιφέρεια Liberec (Liberecký kraj) και η γειτονική επαρχία Děčín που ανήκει στην περιφέρεια Ústí nad Labem (Ústecký kraj), επλήγησαν από ασυνήθιστα έντονες βροχοπτώσεις που προκάλεσαν σοβαρές πλημμύρες, οι οποίες είχαν ως αποτέλεσμα σημαντικές ζημίες σε υποδομές, κατοικίες, καλλιέργειες και επιχειρήσεις. Στις 14 Οκτωβρίου 2010, οι τσεχικές αρχές υπέβαλαν αίτηση για ενίσχυση του Ταμείου Αλληλεγγύης. Οι τσεχικές αρχές εκτιμούν ότι η συνολική άμεση ζημία ανέρχεται σε 436,5 εκατ. ευρώ, ποσό που αντιστοιχεί στο 53% του συνήθους κατώτατου ορίου κινητοποίησης του Ταμείου Αλληλεγγύης που ίσχυε στην Τσεχική Δημοκρατία το 2010, ύψους 824,03 εκατ. ευρώ (ήτοι 0,6% του ΑΕΕ βάσει των στοιχείων του 2008). Συνεπώς, η αίτηση εξετάστηκε βάσει των εξαιρετικών κριτηρίων για «εξαιρετικές περιφερειακές καταστροφές». Η αίτηση απέδειξε ότι πληρούνταν τα κριτήρια βάσει των οποίων α) έχει πληγεί η πλειονότητα του πληθυσμού στην πληγείσα περιοχή και β) η καταστροφή προκάλεσε σοβαρές και μακροχρόνιες επιπτώσεις στις συνθήκες διαβίωσης και την οικονομική σταθερότητα. Στις 23 Μαρτίου 2011, η Επιτροπή πρότεινε την κινητοποίηση οικονομικής ενίσχυσης ύψους 10,912 εκατ. ευρώ. Η αντίστοιχη διαδικασία διορθωτικού προϋπολογισμού ολοκληρώθηκε στις 14 Ιουλίου 2011. Μετά τη σύναψη της συμφωνίας εφαρμογής με την Τσεχική Δημοκρατία, κατέστη δυνατή η καταβολή της επιδότησης στις 22 Δεκεμβρίου 2011. Γερμανία (πλημμύρες στη Σαξονία) Τον Αύγουστο και τον Σεπτέμβριο του 2010, τα ανατολικά τμήματα της Γερμανίας, κυρίως στη Σαξονία, επλήγησαν από έντονες βροχοπτώσεις που προκάλεσαν ζημίες σε υποδομές, κατοικίες, καλλιέργειες και επιχειρήσεις. Η αίτηση που υπέβαλαν οι γερμανικές αρχές στις 15 Οκτωβρίου 2010 κατέδειξε ότι υποβλήθηκε μια συσσωρευτική αίτηση για τρεις διαφορετικές καταστροφές και ότι τα γεγονότα αυτά αφορούσαν διαφορετικές περιοχές εντός της Σαξονίας με μερική μόνο επικάλυψη. Το σύνολο της συσσωρευμένης άμεσης ζημίας από τις πλημμύρες εκτιμήθηκε στα 937,8 εκατ. ευρώ, αντιπροσωπεύοντας σχεδόν το ένα τρίτο του συνήθους κατώτατου ορίου κινητοποίησης του Ταμείου Αλληλεγγύης που ίσχυε για τη Γερμανία το 2010, ύψους 3,467 εκατ. ευρώ (ήτοι 3 δισ. ευρώ σε τιμές 2002). Παρόλο που η διάταξη του κανονισμού αναφέρεται στις συνέπειες μιας (ενιαίας) καταστροφής, η Επιτροπή αποδεχόταν πάντα ότι μια σειρά παρόμοιων γεγονότων εντός ενός σύντομου χρονικού διαστήματος που έχουν την ίδια προέλευση ή επηρεάζουν την ίδια περιοχή δύναται να θεωρηθούν ενιαίο γεγονός κατά την έννοια του κανονισμού. Ωστόσο, γεγονότα διαφορετικής προέλευσης που επηρεάζουν διαφορετικές περιοχές πρέπει να αξιολογούνται ξεχωριστά. Στις 4 Απριλίου 2011, η Επιτροπή αποφάσισε ότι οι τρεις πλημμύρες που αναφέρονταν στην αίτηση δεν μπορούσαν να θεωρηθούν εξαιρετική καταστροφή κατά την έννοια του κανονισμού. Οι γερμανικές αρχές ενημερώθηκαν σχετικά. Σλοβενία (πλημμύρες το φθινόπωρο 2010) Από τις 17 έως τις 22 Σεπτεμβρίου 2010, η Σλοβενία επλήγη από σοβαρές πλημμύρες που προκάλεσαν εκτεταμένες ζημίες κυρίως σε μνημεία πολιτιστικής κληρονομιάς, υποδομές και κατοικίες. Οι σλοβενικές αρχές υπέβαλαν αίτηση για ενίσχυση του Ταμείου Αλληλεγγύης στις 26 Νοεμβρίου 2010. Δεδομένου ότι η εκτιμώμενη συνολική άμεση ζημία ύψους 251,3 εκατ. ευρώ υπερέβη το κατώτατο όριο κινητοποίησης του Ταμείου Αλληλεγγύης που ίσχυε για τη Σλοβενία (ήτοι 217,67 εκατ. ευρώ, στοιχεία 2008), η καταστροφή θεωρήθηκε «μείζων φυσική καταστροφή» κατά την έννοια του κανονισμού. Στις 24 Φεβρουαρίου 2011, η Επιτροπή αποφάσισε να κάνει δεκτή την αίτηση της Σλοβενίας και να χορηγήσει οικονομική ενίσχυση ύψους 7,460 εκατ. ευρώ. Η διαδικασία διορθωτικού προϋπολογισμού ολοκληρώθηκε στις 14 Ιουλίου 2011. Μετά τη σύναψη της συμφωνίας εφαρμογής, κατέστη δυνατή η καταβολή της επιδότησης στις 8 Δεκεμβρίου 2011. Κροατία (πλημμύρες το φθινόπωρο 2010) Από τις 17 έως τις 22 Σεπτεμβρίου 2010 σημειώθηκαν στην Κροατία έντονες βροχοπτώσεις οι οποίες προκάλεσαν σοβαρές πλημμύρες που έπληξαν ιδιαιτέρως την περιοχή της δυτικής Κροατίας. Δεδομένου ότι κατά το χρόνο υποβολής της αίτησης, η Κροατία είναι μια χώρα που βρίσκεται σε διαδικασία διαπραγματεύσεων προσχώρησης στην ΕΕ, είναι κατ’ αρχήν επιλέξιμη για ενίσχυση του Ταμείου Αλληλεγγύης. Η καταστροφή προκάλεσε σοβαρές ζημίες στις υποδομές, τον αγροτικό τομέα και την ιδιωτική περιουσία. Η συνολική άμεση ζημία εκτιμήθηκε στα 47,003 εκατ. ευρώ. Καθώς το ποσό αυτό είναι χαμηλότερο του κατώτατου ορίου των 275,80 εκατ. ευρώ (ήτοι 0,6% του ΑΕΕ της Κροατίας το 2008), η καταστροφή δεν θεωρείται «μείζων φυσική καταστροφή». Ωστόσο, οι πλημμύρες στην Κροατία ήταν οι ίδιες που προκάλεσαν τη μείζονα καταστροφή στη Σλοβενία. Ως εκ τούτου, διαπιστώθηκε ότι πληρούται η προϋπόθεση του άρθρου 2 παράγραφος 2 δεύτερο εδάφιο του κανονισμού (ΕΚ) αριθ. 2012/2002 του Συμβουλίου, σύμφωνα με την οποία χώρα που επλήγη από την ίδια καταστροφή με γειτονική χώρα δύναται, κατ’ εξαίρεση, να απολαύει ενίσχυσης από το Ταμείο Αλληλεγγύης και η Επιτροπή αποφάσισε να χορηγήσει οικονομική ενίσχυση στην Κροατία ύψους 1,175 εκατ. ευρώ. Η διαδικασία διορθωτικού προϋπολογισμού ολοκληρώθηκε στις 14 Ιουλίου 2011. Μετά τη σύναψη της συμφωνίας εφαρμογής με την Κροατία, κατέστη δυνατή η καταβολή της επιδότησης την 1η Δεκεμβρίου 2011. Ουγγαρία (διαρροή κόκκινης τοξικής λάσπης) Στις 4 Οκτωβρίου 2010, σημειώθηκε έκρηξη σε μια δεξαμενή κόκκινης τοξικής λάσπης στο εργοστάσιο αλουμινίου της Magyar Alumínium Zrt (MAL Ltd.) κοντά στο ουγγρικό χωριό Kolontár, η οποία προκάλεσε μαζική διαρροή κόκκινης τοξικής λάσπης που κατέκλυσε διάφορους οικισμούς. Η καταστροφή προκάλεσε σοβαρή μόλυνση, ενώ κατοικίες και μια γέφυρα καταστράφηκαν, εκατοντάδες άνθρωποι απομακρύνθηκαν από τις εστίες τους, 286 άνθρωποι τραυματίστηκαν, ενώ αναφέρθηκαν δέκα θάνατοι. Οι ουγγρικές αρχές αποφάσισαν να υποβάλουν αίτηση για ενίσχυση από το Ταμείο Αλληλεγγύης, την οποία παρέλαβε η Επιτροπή στις 13 Δεκεμβρίου 2010. Η συνολική άμεση ζημία που προκλήθηκε από την καταστροφή εκτιμήθηκε στα 174,32 εκατ. ευρώ. Το σύνηθες κατώτατο όριο για την κινητοποίηση του Ταμείου Αλληλεγγύης για την Ουγγαρία το 2010 ήταν 590,71 εκατ. ευρώ (ήτοι 0,6% του ουγγρικού ΑΕΕ το 2008). Καθώς η άμεση ζημία λόγω της καταστροφής ήταν σημαντικά χαμηλότερη του συνήθους κατώτατου ορίου, η Ουγγαρία υπέβαλε την αίτηση βάσει των κριτηρίων «εξαιρετικής περιφερειακής καταστροφής». Στο άρθρο 2 παράγραφος 1 του κανονισμού αναφέρεται ότι ο κανονισμός ισχύει κυρίως για μείζονες φυσικές καταστροφές[1] και, ως εκ τούτου, οι τεχνολογικές καταστροφές δεν εξαιρούνται εξ αρχής από το πεδίο εφαρμογής του. Ωστόσο, οι εν λόγω καταστροφές δύναται να θεωρηθούν επιλέξιμες μόνο εάν πληρούνται περαιτέρω προϋποθέσεις. Το άρθρο 3 παράγραφος 3 του κανονισμού (ΕΚ) αριθ. 2012/2002 του Συμβουλίου περιορίζει κατ’ αρχήν τις πληρωμές του Ταμείου στην χρηματοδότηση μέτρων αποκατάστασης μη ασφαλισμένων ζημιών. Οι ζημίες που προκάλεσε η διαρροή κόκκινης τοξικής λάσπης προκλήθηκαν, μολαταύτα, λόγω ελαττώματος σε μια βιομηχανική εγκατάσταση. Ανεξαρτήτως του ζητήματος ύπαρξης οποιαδήποτε ατομικής ευθύνης, οι ιδιοκτήτες ή/και διαχειριστές της εγκατάστασης παραγωγής αλουμινίου θα έπρεπε να έχουν συνάψει ασφάλιση έναντι των κινδύνων που ανακύπτουν από τη λειτουργία της εγκατάστασης (απόλυτη ευθύνη). Ως εκ τούτου, η ζημία που προκλήθηκε από τη διαρροή κόκκινης τοξικής λάσπης πρέπει να θεωρείται ασφαλισμένη. Επίσης, στην αίτηση δεν εξεταζόταν το ζήτημα της ευθύνης. Ωστόσο, το άρθρο 8 παράγραφος 1 του κανονισμού (ΕΚ) αριθ. 2012/2002 του Συμβουλίου υποχρεώνει τα κράτη δικαιούχους να επιδιώκουν να λάβουν κάθε δυνατή αποζημίωση από τρίτους. Στο άρθρο 3 παράγραφος 3 του κανονισμού (ΕΚ) αριθ. 2012/2002 του Συμβουλίου ορίζεται ότι οι πληρωμές του Ταμείου επιστρέφονται, εάν το κόστος αποκατάστασης των ζημιών καλυφθεί στη συνεχεία από τρίτο. Σύμφωνα με την αρχή «ο ρυπαίνων πληρώνει», ο ιδιοκτήτης ή/και ο διαχειριστής ενός βιομηχανικού συγκροτήματος θεωρείται υπεύθυνος για οποιαδήποτε ζημία που προκαλείται από την εγκατάσταση, ανεξαρτήτως οποιασδήποτε ενδεχόμενης ατομικής ευθύνης ή ασφάλισης. Συνεπώς, το Ταμείο Αλληλεγγύης δεν πρέπει να παρέμβει για την εν λόγω ζημία. Για τους προαναφερθέντες λόγους, η καταστροφή λόγω της κόκκινης τοξικής λάσπης στην Ουγγαρία δεν θεωρήθηκε ότι πληροί τα κριτήρια του κανονισμού (ΕΚ) αριθ. 2012/2002 του Συμβουλίου για την κινητοποίηση του Ταμείου Αλληλεγγύης. Η Επιτροπή ενημέρωσε την Ουγγαρία σχετικά με την απόφασή της. 3. Νέες αιτήσεις που παρελήφθησαν το 2011 Κατά τη διάρκεια του 2011, παρελήφθησαν αιτήσεις από την Ιταλία (πλημμύρες στο Veneto), την Ισπανία (σεισμός στο Lorca) και την Κύπρο (έκρηξη στη ναυτική βάση). Μία ακόμα αίτηση από την Ιταλία (πλημμύρες στη Λιγουρία και την Τοσκάνη) έφθασε στην Επιτροπή λίγο πριν από το τέλος του 2011. Η αξιολόγηση των αιτήσεων της Κύπρου και της Ιταλίας (πλημμύρες στη Λιγουρία και την Τοσκάνη) ολοκληρώθηκε μόλις το 2012 και θα παρουσιαστεί στην ετήσια έκθεση 2012. Ιταλία (πλημμύρες στο Veneto) Από τις 31 Οκτωβρίου έως τις 2 Νοεμβρίου 2010, η περιφέρεια Veneto της βορειοανατολικής Ιταλίας επλήγη από καταρρακτώδεις βροχοπτώσεις, ενώ η κατάσταση επιδεινώθηκε από την τήξη του χιονιού, γεγονός που οδήγησε σε υπερχείλιση των ποταμών και πλημμύρες σε εκτεταμένες περιοχές, προκαλώντας ζημίες σε δρόμους και δίκτυα υποδομών, καλλιέργειες, επιχειρήσεις και κατοικίες. Εκτεταμένες ζημίες σημειώθηκαν σε όλο το Veneto, ενώ επλήγη ιδιαιτέρως η λεκάνη απορροής του ποταμού Bacchiglione, συμπεριλαμβανομένων των αστικών περιοχών της Βιτσέντζα και της Πάντοβα. Στη συνέχεια, η Ιταλία υπέβαλε αίτηση για οικονομική ενίσχυση από το Ταμείο Αλληλεγγύης, την οποία παρέλαβε η Επιτροπή στις 7 Ιανουαρίου 2011. Μια σημαντικά αναθεωρημένη αίτηση παρελήφθη στα μέσα Αυγούστου 2011. Κατόπιν προσεκτικής εξέτασης της αίτησης, η Επιτροπή συμπέρανε ότι η ιταλική αίτηση αφορά επιλέξιμη «εξαιρετική περιφερειακή καταστροφή». Η συνολική άμεση ζημία που έχει γίνει αποδεκτή από την Επιτροπή ανέρχεται σε 676,36 εκατ. ευρώ και αντιστοιχεί στο 19% του συνήθους κατώτατου ορίου που ίσχυε για τη Ιταλία το 2011, ύψους 3,536 εκατ. ευρώ (ήτοι 3 δισ. ευρώ σε τιμές 2002). Κατά συνέπεια, η Επιτροπή ενέκρινε την ιταλική αίτηση στις 17 Νοεμβρίου 2011 και πρότεινε την κινητοποίηση ενίσχυσης του Ταμείου Αλληλεγγύης ύψους 16,9 εκατ. ευρώ. Η διαδικασία διορθωτικού προϋπολογισμού ολοκληρώθηκε στις 13 Δεκεμβρίου 2011. Ωστόσο, η πιστώσεις του προϋπολογισμού κατέστησαν διαθέσιμες μόλις στα μέσα Φεβρουαρίου 2012. Μετά τη σύναψη της συμφωνίας εφαρμογής με την Ιταλία, η επιδότηση καταβλήθηκε στις 15 Ιουνίου 2012. Ισπανία (σεισμός στο Lorca) Στις 11 Μαΐου 2011, δύο διαδοχικοί σεισμοί μεγέθους 5,2 βαθμών της κλίμακας Ρίχτερ έπληξαν την ισπανική πόλη Lorca, στοιχίζοντας τη ζωή σε εννέα ανθρώπους και προκαλώντας μεγάλες ζημίες. Η Ισπανία υπέβαλε αίτηση οικονομικής ενίσχυσης από το Ταμείο Αλληλεγγύης, την οποία παρέλαβε η Επιτροπή στις 20 Ιουλίου 2011. Ακολούθησε υποβολή επικαιροποιημένης αίτησης την 1η Αυγούστου 2011. Η συνολική άμεση ζημία που προκλήθηκε από την καταστροφή και αναγνωρίστηκε από την Επιτροπή ανέρχεται σε 842,84 εκατ. ευρώ και αντιστοιχεί στο 23,84% του συνήθους κατώτατου ορίου που ίσχυε για την Ισπανία το 2011, ύψους 3,536 δισ. ευρώ (ήτοι 3 δισ. ευρώ σε τιμές 2002). Η Επιτροπή αποφάσισε στις 17 Νοεμβρίου 2011 να αποδεχθεί την ισπανική αίτηση βάσει των εξαιρετικών διατάξεων για «εξαιρετικές περιφερειακές καταστροφές» και πρότεινε την κινητοποίηση ενίσχυσης του Ταμείου Αλληλεγγύης ύψους 21,1 εκατ. ευρώ. Η διαδικασία διορθωτικού προϋπολογισμού ολοκληρώθηκε στις 13 Δεκεμβρίου 2011. Ωστόσο, οι πιστώσεις του προϋπολογισμού κατέστησαν διαθέσιμες μόλις στα μέσα Φεβρουαρίου 2012. Η πληρωμή της επιδότησης θα εκτελεστεί μόλις υπογραφεί η συμφωνία εφαρμογής μεταξύ της Επιτροπής και της Ισπανίας. 4. Χρηματοδότηση Το 2011 καταβλήθηκαν επιδοτήσεις από το Ταμείο Αλληλεγγύης για έξι περιπτώσεις για τις οποίες ελήφθησαν αιτήσεις το καλοκαίρι του 2010. Το αντίστοιχο προσχέδιο διορθωτικού προϋπολογισμού αριθ. 1 για το έτος 2011 ολοκληρώθηκε τελικά στις 6 Απριλίου 2011[2]. Οι πληρωμές έγιναν κατά τη διάρκεια του καλοκαιριού και του φθινοπώρου του 2011. Το Ταμείο κινητοποιήθηκε επίσης για άλλες τρεις αιτήσεις που παρελήφθησαν στα τέλη 2010. Το προσχέδιο διορθωτικού προϋπολογισμού αριθ. 2 για το έτος 2011 καλύπτει τις πλημμύρες που έπληξαν την Τσεχική Δημοκρατία, τη Σλοβενία και την Κροατία (πλημμύρες το φθινόπωρο 2010) και εγκρίθηκε από την αρμόδια για τον προϋπολογισμό αρχή στις 14 Ιουλίου 2011. Οι πληρωμές καταβλήθηκαν στα τέλη του 2011 μετά την έκδοση των αποφάσεων για τη χορήγηση επιδότησης και μετά την υπογραφή των συμφωνιών εφαρμογής[3]. Όσον αφορά τις αιτήσεις που παρελήφθησαν το 2011, το Ταμείο μπορούσε να κινητοποιηθεί στην περίπτωση της Ιταλίας (πλημμύρες στο Veneto) και της Ισπανίας (σεισμός στο Lorca). Το αντίστοιχο προσχέδιο διορθωτικού προϋπολογισμού αριθ. 7 για το έτος 2011 εγκρίθηκε από την αρμόδια για τον προϋπολογισμό αρχή στις 13 Δεκεμβρίου 2011[4]. Ωστόσο, οι πληρωμές καθυστέρησαν διότι οι πιστώσεις του προϋπολογισμού έπρεπε να μεταφερθούν στο 2012 και οι συμφωνίες εφαρμογής έπρεπε να ολοκληρωθούν. Επιδοτήσεις του Ταμείου Αλληλεγγύης που εγκρίθηκαν το 2011 Δικαιούχο κράτος || Καταστροφή || Κατηγορία || Χορηγηθέν ποσό το 2011 (ευρώ) Σλοβακία || εαρινές.πλημμύρες.2010 || μείζων || 20.430.841 Πολωνία || εαρινές.πλημμύρες.2010 || μείζων || 105.567.155 Τσεχική Δημοκρατία || εαρινές.πλημμύρες.2010 || γειτονική || 5.111.401 Ουγγαρία || εαρινές.πλημμύρες.2010 || μείζων || 22.485.772 Κροατία || εαρινές.πλημμύρες.2010 || γειτονική || 3.825.983 Ρουμανία || εαρινές.πλημμύρες.2010 || μείζων || 24.967.741 Τσεχική Δημοκρατία || φθινοπωρινές.πλημμύρες.2010 || περιφερειακή || 10.911.939 Σλοβενία || φθινοπωρινές.πλημμύρες.2010 || μείζων || 7.459.637 Κροατία || φθινοπωρινές.πλημμύρες.2010 || γειτονική || 1.175.071 Ιταλία || Πλημμύρες.στο.Veneto.2010 || περιφερειακή || 16.908.925 Ισπανία || Σεισμός.στο.Lorca.2011 || περιφερειακή || 21.070.950 ΣΥΝΟΛΟ || 239.915.415 5. Παρακολούθηση Κατά τη διάρκεια του 2011, η Επιτροπή πραγματοποίησε επισκέψεις παρακολούθησης σε πέντε χώρες δικαιούχους ενισχύσεων του Ταμείου Αλληλεγγύης για να ενημερωθεί για τα συστήματα τα οποία εφαρμόζουν οι αρμόδιες εθνικές αρχές για τη χρησιμοποίηση των αντίστοιχων επιδοτήσεων του Ταμείου Αλληλεγγύης και για να συζητήσει συγκεκριμένα ζητήματα με τις αρχές εφαρμογής: – στο Δουβλίνο (Ιρλανδία) την 1η Ιουλίου 2011 σχετικά με την επιδότηση ύψους 13 εκατ. ευρώ μετά τις πλημμύρες του Νοεμβρίου 2009 – στο Poitiers (Γαλλία) στις 12 Ιουλίου 2011 σχετικά με την επιδότηση ύψους 35,6 εκατ. ευρώ μετά την καταιγίδα Xynthia το Φεβρουάριο 2010 – στη Μαδέρα (Πορτογαλία) την 1η Σεπτεμβρίου 2011 μετά την επιδότηση ύψους 31.3 εκατ. ευρώ για τις γεωλισθήσεις και κατολισθήσεις το Φεβρουάριο 2010 – στο Βουκουρέστι (Ρουμανία) στις 7 και 8 Νοεμβρίου 2011 σχετικά με την επιδότηση ύψους 25 εκατ. ευρώ που χορηγήθηκε το 2011 σχετικά με τις πλημμύρες του Ιουνίου 2010 – στη Βουδαπέστη (Ουγγαρία) στις 24 Νοεμβρίου 2011 σχετικά με την επιδότηση ύψους 22,5 εκατ. ευρώ μετά τις πλημμύρες του Μαΐου 2010. Οι επισκέψεις της Επιτροπής έγιναν γενικά δεκτές με ικανοποίηση και παρείχαν εύλογες διαβεβαιώσεις ότι οι οικείες αρχές διενεργούσαν την εφαρμογή και τους ελέγχους κατά τρόπο διαφανή και ορθό και σύμφωνα με τους κανόνες που επιβάλλονται από τον κανονισμό για το Ταμείο Αλληλεγγύης, την απόφαση χορήγησης της επιδότησης και τη συμφωνία εφαρμογής. Μετά την παραλαβή των τελικών εκθέσεων, η Επιτροπή θα διενεργήσει περαιτέρω αναλύσεις και θα λάβει κατάλληλα μέτρα, όπου είναι απαραίτητο. 6. Κλείσιμο των παρεμβάσεων Το άρθρο 8 παράγραφος 2 του κανονισμού για το Ταμείο Αλληλεγγύης προβλέπει ότι, το αργότερο έξι μήνες μετά τη λήξη της ετήσιας περιόδου από την ημερομηνία εκταμίευσης της επιδότησης, το δικαιούχο κράτος υποβάλλει έκθεση σχετικά με τη χρηματοδοτική εκτέλεση της επιδότησης (εφεξής: «έκθεση εφαρμογής») με δήλωση η οποία δικαιολογεί τη δαπάνη (εφεξής: «δήλωση εγκυρότητας»). Μετά το τέλος αυτής της διαδικασίας η Επιτροπή προχωρεί στο κλείσιμο της ενίσχυσης που χορήγησε το Ταμείο. Στη διάρκεια του 2011 έκλεισαν τρεις φάκελοι του Ταμείου Αλληλεγγύης της ΕΕ. (1) Στην περίπτωση των πλημμυρών στη Βουλγαρία την άνοιξη του 2005, χορηγήθηκε οικονομική ενίσχυση ύψους 9,7 εκατ. ευρώ, ενώ η έκθεση εφαρμογής παρελήφθη στις 17 Ιανουαρίου 2008. Το ελεγκτικό έργο των βουλγαρικών αρχών αποκάλυψε μη επιλέξιμη δαπάνη ύψους 225.150 ευρώ. Κατά συνέπεια και σε συμφωνία με τις βουλγαρικές αρχές, η Επιτροπή ξεκίνησε διαδικασία ανάκτησης και ανέκτησε τελικά ποσό 225.150 ευρώ από τις βουλγαρικές αρχές στις 29 Δεκεμβρίου 2008. Η περαιτέρω ανάλυση και αξιολόγηση της Επιτροπής ολοκληρώθηκε το 2011. Η Επιτροπή έκλεισε την υπόθεση το Φεβρουάριο του 2011. (2) Όσον αφορά το κλείσιμο της ενίσχυσης για την περίπτωση της ανεμοθύελλας που έπληξε τη νήσο La Réunion (Γαλλία) το 2007, για την οποία χορηγήθηκε οικονομική ενίσχυσης ύψους 5,29 εκατ. ευρώ, η έκθεση εφαρμογής παρελήφθη στις 13 Ιουλίου 2009. Λόγω της μη επιλέξιμης δαπάνης που δηλώθηκε από τις γαλλικές αρχές, η δαπάνη ήταν κατά 53.680 ευρώ μικρότερη του ποσού της επιδότησης. Κατόπιν περαιτέρω ανάλυσης και αξιολόγησης της τελικής έκθεσης και δεδομένου ότι οι γαλλικές αρχές δεν υπέβαλαν ένσταση στην επιστολή κλεισίματος της Επιτροπής εντός της καθορισμένης προθεσμίας των δύο μηνών, η Επιτροπή ξεκίνησε τη διαδικασία ανάκτησης του ποσού των 53.680 ευρώ. Το ποσό παρελήφθη από την Επιτροπή και ο φάκελος έκλεισε τον Ιούνιο 2011. (3) Όσον αφορά το κλείσιμο της περίπτωσης των πλημμύρων στην Ουγγαρία τον Απρίλιο 2006, η Επιτροπή χορήγησε οικονομική ενίσχυση ύψους 15 εκατ. ευρώ. Η έκθεση εφαρμογής παρελήφθη από την Επιτροπή στις 18 Μαΐου 2009. Οι ουγγρικές αρχές δήλωσαν στην τελική έκθεσή τους ότι οι δηλωθείσες δαπάνες ήταν κατά 4.598 ευρώ χαμηλότερες του ποσού της επιδότησης. Κατά συνέπεια και κατόπιν περαιτέρω αναλύσεων και ελέγχων που διενεργήθηκαν από την Επιτροπή, ανακτήθηκε το ποσό των 4.598 ευρώ από τις ουγγρικές αρχές. Η Επιτροπή έκλεισε την υπόθεση τον Σεπτέμβριο του 2011. Το 2011 η Επιτροπή παρέλαβε τελικές εκθέσεις εφαρμογής για επιδοτήσεις που χορηγήθηκαν το 2009 από τη Γαλλία (καταιγίδα Klaus 2009) και την Ιταλία (σεισμός στο Abruzzo 2009). Στο τέλος της περιόδου που καλύπτεται από την παρούσα ετήσια έκθεση, η αξιολόγηση των εν λόγω εκθέσεων εφαρμογής βρισκόταν ακόμα σε εξέλιξη. 7. Ανακοίνωση για το μελλον του ταμειου αλληλεγγυησ της ΕΕ Στις 6 Οκτωβρίου 2011, η Επιτροπή παρουσίασε την ανακοίνωσή της για το μέλλον του Ταμείου Αλληλεγγύης της ΕΕ[5] η οποία αποσκοπεί στη βελτίωση της ικανότητας αντίδρασης του Ταμείου σε περιπτώσεις καταστροφής, στη μεγαλύτερη προβολή του και στην αποσαφήνιση των κριτηρίων λειτουργίας του. Το 2005 η Επιτροπή είχε υποβάλει νομοθετική πρόταση για τροποποίηση του κανονισμού του Ταμείου Αλληλεγγύης της ΕΕ, η οποία δεν έγινε δεκτή από την πλειονότητα των κρατών μελών. Συνεπώς, η Επιτροπή απέσυρε την πρόταση αυτή. Η Επιτροπή θεωρεί ότι η λειτουργία του Ταμείου Αλληλεγγύης της ΕΕ μπορεί να βελτιωθεί σημαντικά με ελάχιστες μόνον τροποποιήσεις του ισχύοντος κανονισμού, έτσι ώστε να διατηρηθούν η λογική και ο χαρακτήρας του Ταμείου και να μην θιγούν θέματα που άπτονται της χρηματοδότησης ή του όγκου των επιτρεπόμενων δαπανών. Η πρόταση τροποποίησης του κανονισμού δεν θα επιφέρει καμία αλλαγή στις επιλέξιμες ενέργειες που χρηματοδοτούνται από το Ταμείο, όπως η ταχεία αποκατάσταση υποδομών ζωτικής σημασίας, ούτε στο ύψος των δαπανών για τα μέσα επέμβασης. Στοιχεία της πρότασης του 2005, όπως η διεύρυνση του πεδίου παρέμβασης, η τροποποίηση των κατώτατων ορίων και η κατάργηση της κατηγορίας «περιφερειακές καταστροφές» δεν περιλαμβάνονται στην ανακοίνωση. Στην ανακοίνωση προτείνονται οι ακόλουθες τροποποιήσεις: · ένα σαφέστερο πεδίο παρέμβασης του Ταμείου Αλληλεγγύης που περιορίζεται σε φυσικές καταστροφές και τις συνέπειές τους. Οι πολλαπλές επιπτώσεις, όπως οι τεχνολογικές καταστροφές που προκαλούνται από φυσικές καταστροφές, θα παραμείνουν επιλέξιμες · έναν απλό νέο ορισμό των περιφερειακών καταστροφών βάσει ενός μεμονωμένου κριτηρίου στόχου (με βάση το ΑΕγχΠ)∙ έτσι θα εξαλειφθεί η έλλειψη σαφήνειας που υπάρχει στις υφιστάμενες διατάξεις σχετικά με τις προϋποθέσεις κατ’ εξαίρεση κινητοποίησης του Ταμείου · την καθιέρωση προκαταβολών (κατόπιν αίτησης) και την επιτάχυνση των πληρωμών ώστε να βελτιωθεί η αποτελεσματικότητα του Ταμείου και να αυξηθεί η προβολή του · ένα σαφέστερο πλαίσιο αντιμετώπισης καταστροφών που εξελίσσονται σταδιακά, όπως η ξηρασία · απλούστευση των διοικητικών διαδικασιών και χρονικό κέρδος με συγχώνευση των αποφάσεων χορήγησης της επιδότησης και των συμφωνιών εφαρμογής. · η Επιτροπή θα επιθυμούσε επίσης να διερευνήσει με τα κράτη μέλη εάν το Ταμείο Αλληλεγγύης θα μπορούσε να συμβάλει στην αύξηση της αντοχής απέναντι στις καταστροφές και την κλιματική αλλαγή μέσω της θέσπισης κινήτρων για αυξημένες προσπάθειες πρόληψης. · η Επιτροπή είναι επίσης ανοικτή στη συζήτηση οποιωνδήποτε άλλων στοιχείων που τα κράτη μέλη ενδέχεται να επιθυμούν να συμπεριλάβουν στη διαδικασία ώστε το ταμείο να καταστεί αποτελεσματικότερο. Κατά την έκδοση της παρούσας έκθεσης, λαμβάνουν χώρα συζητήσεις επί της ανακοίνωσης σε επίπεδο Συμβουλίου, Ευρωπαϊκού Κοινοβουλίου και άλλων ενδιαφερόμενων μερών. Η Επιτροπή εξετάζει τις δυνατότητες υποβολής μιας νέας νομοθετικής πρότασης. 8. Συμπεράσματα Παρόλο που το 2011 η Επιτροπή παρέλαβε μικρότερο αριθμό νέων αιτήσεων για ενισχύσεις του Ταμείου Αλληλεγγύης, η διεκπεραίωση του αριθμού ρεκόρ των αιτήσεων του 2010 συνέχισε και κατά τη διάρκεια του 2011. Οι αιτήσεις αυτές επιβεβαίωσαν πολλά από τα ζητήματα και τις τάσεις που είχαν διαμορφωθεί και αναφερθεί τα προηγούμενα έτη. Οι μείζονες καταστροφές – βασικός στόχος του Ταμείου Αλληλεγγύης – ήταν σχετικά απλό να αξιολογηθούν βάσει του μεμονωμένου αντικειμενικού κριτηρίου (συνολική άμεση ζημία ανώτερη ενός κατώτατου ορίου) που πρέπει να πληρούται για την έγκριση της ενίσχυσης. Ωστόσο, αποτελούν μόνο το ένα τρίτο περίπου των αιτήσεων που παρελήφθησαν. Η μεγάλη πλειονότητα των αιτήσεων αφορά μικρότερες καταστροφές, κυρίως βάσει των κριτηρίων για τις αποκαλούμενες εξαιρετικές περιφερειακές καταστροφές, οι οποίες, κατά την πρόθεση του νομοθέτη, έπρεπε να αποτελούν σπάνια εξαίρεση και για τις οποίες είναι διαθέσιμο μόνο το 7,5% των ετήσιων δημοσιονομικών πόρων του Ταμείου. Οι προβλεπόμενες στον κανονισμό προϋποθέσεις για την αποδοχή των εν λόγω αιτήσεων είναι περίπλοκες και αρκετά δύσκολο να εκπληρωθούν. Ως εκ τούτου, η Επιτροπή απέρριψε την πλειονότητα των αιτήσεων για περιφερειακές καταστροφές. Θα ήταν χρήσιμο να καθιερωθούν σαφέστερα και απλούστερα κριτήρια για τη χορήγηση ενίσχυσης για περιφερειακές καταστροφές. Κατέστη και πάλι εμφανές ότι οι αιτήσεις σχετικά με βιομηχανικά ατυχήματα και άλλες μη φυσικές καταστροφές δεν πληρούν συνήθως τα κριτήρια επιλεξιμότητας του κανονισμού λόγω της αρχής «ο ρυπαίνων πληρώνει» και του αποκλεισμού της ασφαλισμένης ζημίας από ενισχύσεις του Ταμείου Αλληλεγγύης. Όπως έχει ήδη αναφερθεί στην ανακοίνωση του Οκτωβρίου, ένα σαφέστερο πεδίο εφαρμογής που θα περιορίζεται στις φυσικές καταστροφές και τις συνέπειές τους θα εξάλειφε τη νομική αβεβαιότητα. Η διεκπεραίωση αιτήσεων που παρελήφθησαν αργά κατά τη διάρκεια ενός δεδομένου έτους δεν δύναται συνήθως να ολοκληρωθεί κατά το ίδιο έτος. Ως εκ τούτου, η διάταξη του κανονισμού σύμφωνα με την οποία το 25% του 1 δισ. ευρώ που κατανέμεται ετησίως στο Ταμείο δεν δύναται να δαπανηθεί πριν από την 1η Οκτωβρίου ώστε να μην εξαντληθούν πρόωρα οι οικονομικοί του πόροι, δεν έχει ισχύ. Θα πρέπει να μελετηθεί περαιτέρω ο τρόπος με τον οποίο θα μπορούσαν να καταβάλλονται ταχύτερα οι επιδοτήσεις. Η ανακοίνωση για το μέλλον του Ταμείου Αλληλεγγύης περιέχει πολλά στοιχεία για τη βελτίωση του νομικού πλαισίου και, κατά συνέπεια, της αποτελεσματικότητας του Ταμείου. Ως εκ τούτου, η ανακοίνωση ανοίγει το δρόμο για μια πιθανή νομοθετική πρόταση που θα αποσκοπεί στη βελτίωση της ικανότητας αντίδρασης του Ταμείου σε περιπτώσεις καταστροφής, στη μεγαλύτερη προβολή του και στην αποσαφήνιση των κριτηρίων λειτουργίας του. Παράρτημα 1: Κατώτατα όρια κατά το 2011 όσον αφορά τις μειζονεσ καταστροφές (με βαση τα στοιχεια του 2009 για το Ακαθάριστο Εθνικό Εισόδημα) || || || (σε εκατ. ευρώ) Χώρα || ΑΕΕ 2009* || 0,6% του ΑΕΕ* || Κατώτατο όριο για μείζονες καταστροφές το 2011* AT || ÖSTERREICH || 271.459 || 1.628,756 || 1.628,756 BE || BELGIË/BELGIQUE || 342.261 || 2.053,566 || 2.053,566 BG || BULGARIA || 33.113 || 198,678 || 198,678 CY || KYPROS || 16.641 || 99,845 || 99,845 CZ || ČESKÁ REPUBLIKA || 129.046 || 774,274 || 774,274 DE || DEUTSCHLAND || 2.430.940 || 14.585,640 || 3.535,904** DK || DANMARK || 226.447 || 1.358,684 || 1.358,684 EE || EESTI || 13.538 || 81,230 || 81,230 EL || ELLADA || 226.644 || 1.359,863 || 1.359,863 ES || ESPAÑA || 1.029.541 || 6.177,246 || 3.535,904** FI || SUOMI/FINLAND || 171.383 || 1.028,298 || 1.028,298 FR || FRANCE || 1.922.845 || 11.537,070 || 3.535,904** HR || HRVATSKA || 43.572 || 261,431 || 261,431 HU || MAGYARORSZÁG || 88.291 || 529,747 || 529,747 IE || ÉIRE/IRELAND || 132.601 || 795,607 || 795,607 IS || ICELAND || 7.787 || 46,723 || 46,723 IT || ITALIA || 1.494.576 || 8.967,457 || 3.535,904** LT || LIETUVA || 27.010 || 162,057 || 162,057 LU || LUXEMBOURG (G.D.) || 26.765 || 160,590 || 160,590 LV || LATVIJA || 19.954 || 119,723 || 119,723 MT || MALTA || 5.451 || 32,704 || 32,704 NL || NEDERLAND || 556.518 || 3.339,108 || 3.339,108 PL || POLSKA || 299.518 || 1.797,108 || 1.797,108 PT || PORTUGAL || 162.331 || 973,986 || 973,986 RO || ROMÂNIA || 113.652 || 681,913 || 681,913 SE || SVERIGE || 296.151 || 1.776,908 || 1.776,908 SI || SLOVENIJA || 34.704 || 208,224 || 208,224 SK || SLOVENSKO || 62.575 || 375,452 || 375,452 TR || TÜRKIYE || 330.413 || 1.982,480 || 1.982,480 UK || UNITED KINGDOM || 1.587.886 || 9.527,315 || 3.535,904** *Tα κατώτατα όρια ορίζονται ως ποσοστό χαμηλότερο του 0,6% του ΑΕΕ ή 3 δισ. ευρώ σε τιμές 2002. *Στρογγυλευμένα ποσά ** ~ 3 δισ. ευρώ σε τιμές 2002 Πηγή: Eurostat. Παράρτημα 2: Εκκρεμείς αιτήσεις προς το Ταμείο Αλληλεγγύης της Ευρωπαϊκής Ενωσης το 2010 και νεεσ αιτησεισ για τις οποιεσ εληφθη αποφαση το 2011 Έτος || 2010 || 2011 Χώρα που υποβάλλει αίτηση || Γαλλία || Τσεχική Δημοκρατία || Γερμανία || Σλοβενία || Κροατία || Ουγγαρία || Ιταλία || Ισπανία || Κύπρος || Ιταλία Όνομα και είδος της καταστροφής || Πλημμύρες στο Var || Πλημμύρες το φθινόπωρο || Πλημμύρες στη Σαξονία || Πλημμύρες το φθινόπωρο || Πλημμύρες το φθινόπωρο || Διαρροή κόκκινης τοξικής λάσπης || Πλημμύρες στο Veneto || Σεισμός στο Lorca || Έκρηξη στη ναυτική βάση || Πλημμύρες στη Λιγουρία και την Τοσκάνη Ημερομηνία της πρώτης ζημίας || 15/06/2010 || 7/08/2010 || 7/08/2010 || 17/09/2010 || 17/09/2011 || 4/10/2010 || 31/10/2010 || 11/05/2011 || 11/07/2011 || 25/10/2011 Ημερομηνία υποβολής της αίτησης || 24/08/2010 || 14/10/2010 || 15/10/2010 || 26/11/2010 || 25/11/2010 || 13/12/2010 || 7/01/2011 || 20/07/2011 || 19/09/2011 || 22/12/2011 Πλήρεις πληροφορίες διαθέσιμες την || - || - || - || - || - || - || 11/08/2011 || 1/08/2011 || 24/11/2011 20/01/2012 || - Όριο μείζονος καταστροφής (εκατ. ευρώ) || 3466,57 || 824,03 || 3466,57 || 217,67 || 275,80 || 590,71 || 3535,90 || 3535,90 || 99,85 || 3535,90 Σύνολο άμεσης ζημίας (εκατ. ευρώ)[6] || 740,70 || 436,48 || 937,77 || 251,30 || 47 || 174,32 || 676,36 || 842,84 || - || 722,47 Κατηγορία || (περιφερειακή) || περιφερειακή || (περιφερειακή) || μείζων || γειτονική || (περιφερειακή) || περιφερειακή || περιφερειακή || (μείζων)/ μη φυσική || περιφερειακή Ζημία/κατώτατο όριο || 21,37% || 52,97% || 27,05% || 115,45% || 17,04% || 29,51% || 19,13% || 23,84% || - || 20,43% Κόστος επιλέξιμων μέτρων επείγουσας ανάγκης (εκατ. ευρώ) || 197,54 || 334,77 || 489 || 171,27 || 28,65 || - || 573,23 || 104 || - || 511,43 Επιλέξιμο κόστος/σύνολο ζημίας || 26,67% || 76,70% || 52,14% || 68,15% || 60,95% || - || 84,75% || 12,34% || - || 70,79% Ενίσχυση/επιλέξιμο κόστος || - || 3,26% || - || 4,36% || 4,10% || - || 2,95% || 20,26% || - || 3,53% Ποσοστό της ενίσχυσης (% της συνολικής ζημίας) || - || 2,5% || - || 2,97% || 2,5% || - || 2,5% || 2,5% || - || 2,5% Ημερομηνία της απόφασης επιδότησης || απορρίφθηκε || 22/08/2011 || απορρίφθηκε || 19/09/2011 || 19/08/2011 || απορρίφθηκε || 28/03/2012 || 9/03/2012 || απορρίφθηκε || εκκρεμεί Ημερομηνία της συμφωνίας εφαρμογής (σύναψη) || - || 11/10/2011 || - || 4/11/2011 || 14/09/2011 || - || 23/04/2012 || 26/06/2012 || - || εκκρεμεί Χορηγηθείσα ενίσχυση (σε ευρώ) || - || 10.911.939 || - || 7.459.637 || 1.175.071 || - || 16.908.925 || 21.070.950 || - || 18.061.682 Παράρτημα 3: αιτησεισ που υποβλήθηκαν στο Ταμειο Αλληλεγγύησ της ΕΕ από το 2002 και μετά Έτος || Χώρα || Φύση της καταστροφής || Ζημία (σε εκατ. ευρώ) || Κατηγορία || Χορηγηθείσα ενίσχυση (σε εκατ. ευρώ) 2 0 0 2 || 1 || AT || Πλημμύρες || 2.900 || μείζων || 134 2 || CZ || Πλημμύρες || 2.300 || μείζων || 129 3 || FR || Πλημμύρες (Le Gard) || 835 || περιφερειακή || 21 4 || DE || Πλημμύρες || 9.100 || μείζων || 444 Συνολική βοήθεια για τις αιτήσεις του 2002 || || || 728 2 0 0 3 || 1 || ES || Πετρελαιοκηλίδα (Prestige) || 436 || περιφερειακή || 8,626 2 || IT || Σεισμός (Molise/Apulia) || 1.558 || περιφερειακή || 30,826 3 || IT || Έκρηξη ηφαιστείου (Αίτνα) || 894 || περιφερειακή || 16,798 4 || IT || Πλημμύρες (Βόρεια Ιταλία) || (1.900) || (μείζων) || Απορρίφθηκε 5 || GR || Δυσμενείς χειμερινές καιρικές συνθήκες || (ασαφής) || (μείζων;) || Απορρίφθηκε 6 || PT || Δασικές πυρκαγιές || 1.228 || μείζων || 48,539 7 || FR || Δασικές πυρκαγιές (Νότια Γαλλία) || 531 || (περιφερειακή) || Απορρίφθηκε 8 || ES || Δασικές πυρκαγιές (σύνορα με Πορτογαλία) || 53 || γειτονική χώρα || 1,331 9 || MT || Πλημμύρες || 30 || μείζων || 0,961 10 || IT || Πλημμύρες (Friuli Venezia -Giulia) || (525) || (περιφερειακή) || Απορρίφθηκε Συνολική βοήθεια για τις αιτήσεις του 2003 || || || 107,081 2 0 0 4 || 1 || FR || Πλημμύρες.(Δέλτα του Ροδανού) || 785 || περιφερειακή || 19,625 2 || ES || Πλημμύρες (Μάλαγα) || (73) || (περιφερειακή) || Απορρίφθηκε 3-9 || ES || Δασικές πυρκαγιές (7 αιτήσεις) || (480) || (περιφερειακή) || και οι 7 απορρίφθηκαν 10 || SK || Πλημμύρες || (29) || (περιφερειακή) || Απορρίφθηκε 11 || SI || Σεισμός || (13) || (περιφερειακή) || ανακλήθηκε Συνολική βοήθεια για τις αιτήσεις του 2004 || || || 19,625 2 0 0 5 || 1 || SK || Καταιγίδα (Tatras) || 203 || μείζων || 5,668 2 || IT || Πλημμύρες (Σαρδηνία) || (223,,υπερεκτιμημένη) || (περιφερειακή) || Απορρίφθηκε 3 || EE || Καταιγίδα || 48 || μείζων || 1,29 4 || LV || Καταιγίδα || 193 || μείζων || 9,487 5 || SE || Καταιγίδα «Gudrun» || 2.297 || μείζων || 81,725 2 0 0 5 || 6 || LT || Καταιγίδα || 15 || γειτονική χώρα || 0,379 7 || GR || Πλημμύρες στον Έβρο || (112) || (περιφερειακή) || Απορρίφθηκε 8 || RO || Εαρινές πλημμύρες || 489 || μείζων || 18,798 9 || BG || Εαρινές πλημμύρες || 222 || μείζων || 9,722 10 || BG || Θερινές πλημμύρες || 237 || μείζων || 10,632 11 || RO || Θερινές πλημμύρες || 1.050 || μείζων || 52,4 12 || AT || Πλημμύρες (Tyrol/Vorarlberg) || 592 || περιφερειακή || 14,799 Συνολική βοήθεια για τις αιτήσεις του 2005 || || || 204.905 2 0 0 6 || 1 || UK || Έκρηξη στις δεξαμενές πετρελαίου του Buncefield || (700) || (περιφερειακή) || ανακλήθηκε 2 || GR || Πλημμύρες στον Έβρο || 372 || περιφερειακή || 9,306 3 || HU || Πλημμύρες || 519 || μείζων || 15,064 4 || ES || Δασικές πυρκαγιές στη Γαλικία || (91) || (περιφερειακή) || Απορρίφθηκε Συνολική βοήθεια για τις αιτήσεις του 2006 || || || 24.370 2 0 0 7 || 1 || DE || Καταιγίδα «Kyrill» || 4750 || μείζων || 166,9 2 || FR || Νήσος Réunion. Κυκλώνας «Gamede» || 211 || περιφερειακή || 5,29 3 || ES || Πλημμύρες στο νησί El Hierro || (18) || (περιφερειακή) || Απορρίφθηκε 4 || ES || Πλημμύρες στη La Mancha || (66) || (περιφερειακή) || Απορρίφθηκε 5 || UK || Πλημμύρες || 4.612 || μείζων || 162,387 6 || CY || Δασικές πυρκαγιές || (38) || (περιφερειακή) || Απορρίφθηκε 7 || ES || Δασικές πυρκαγιές στις Καναρίους Νήσους || (144) || (περιφερειακή) || Απορρίφθηκε 8-16 || IT || 9 αιτήσεις για δασικές πυρκαγιές σε 9 περιφέρειες || - || (περιφερειακή) || Δεν έγιναν δεκτές, εκπρόθεσμες 17 || FR || Καταιγίδα «Dean»/Μαρτινίκα || 509 || περιφερειακή || 12,78 18 || GR || Δασικές πυρκαγιές || 2.118 || μείζων || 89,769 19 || SI || Πλημμύρες || 233 || μείζων || 8,254 Συνολική βοήθεια για τις αιτήσεις του 2007 || || || 445.380 2 0 0 8 || 1 || CY || Ξηρασία || 165,4 || μείζων || 7,605 2 || RO || Πλημμύρες || 471,4 || περιφερειακή || 11,785 Συνολική βοήθεια για τις αιτήσεις του 2008 || || || 19.390 || || || || 2 0 0 9 || 1 || FR || Καταιγίδα Klaus || 3.805,5 || μείζων || 109,377 || 2 || IT || Σεισμός στο Abruzzo || 10.212,0 || μείζων || 493,771 || 3 || GR || Δασικές πυρκαγιές || (152,8) || (περιφερειακή) || Απορρίφθηκε || 4 || CY || Καταιγίδες || (2,6) || (περιφερειακή) || Απορρίφθηκε || 5 || GR || Πλημμύρες στην Εύβοια || (83,2) || (περιφερειακή) || Απορρίφθηκε || 6 || IT || Γεωλισθήσεις στη Μεσσίνα || (598,9) || (περιφερειακή) || Απορρίφθηκε || Συνολική βοήθεια για τις αιτήσεις του 2009 || || || 1003,148 || 2 0 1 0 || 1 || IE || Πλημμύρες ’09 || 520,9 || περιφερειακή || 13,022 || 2 || IT || Πλημμύρες στην Τοσκάνη || (211,7) || (περιφερειακή) || Απορρίφθηκε || 3 || ES || Πλημμύρες στην Ανδαλουσία || (709,7) || (περιφερειακή) || Απορρίφθηκε || 4 || PT || Γεωλισθήσεις στη Μαδέρα || 1.080 || μείζων || 31,256 || 5 || FR || Καταιγίδα Xynthia || 1.425 || περιφερειακή || 35,636 || 6 || SK || Πλημμύρες || 649,9 || μείζων || 20,431 || 7 || PL || Πλημμύρες || 2.993,7 || μείζων || 105,567 || 8 || CZ || Πλημμύρες (εαρινές) || 204,5 || γειτονική χώρα || 5,111 || 9 || HU || Πλημμύρες || 719,3 || μείζων || 22,486 || 10 || HR || Πλημμύρες (εαρινές) || 153,04 || γειτονική χώρα || 3,826 || 11 || FR || Πλημμύρες στο Var || (703-778) || (περιφερειακή) || Απορρίφθηκε || 12 || RO || Πλημμύρες || 875,75 || μείζων || 24,968 || 13 || CZ || Πλημμύρες (φθινοπωρινές) || 436,5 || περιφερειακή || 10,912 || 14 || DE || Πλημμύρες στη Σαξονία || (937,7) || (περιφερειακή) || Απορρίφθηκε || 15 || HR || Πλημμύρες (φθινοπωρινές) || 47 || γειτονική χώρα || 1,175 || 16 || SI || Πλημμύρες (φθινοπωρινές) || 251,3 || μείζων || 7,460 || 17 || HU || Διαρροή κόκκινης τοξικής λάσπης || (174,32) || (περιφερειακή) || Απορρίφθηκε || Συνολική βοήθεια για τις αιτήσεις του 2010 || || || 281,849 || 2 0 1 1 || 1 || IT || Πλημμύρες στο Veneto 2010 || 676,36 || περιφερειακή || 16,909 || 2 || ES || Σεισμός στο Lorca 2011 || 842,84 || περιφερειακή || 21,071 || 3 || CY || Έκρηξη στη ναυτική βάση 2011 || (357) || (μείζων/ μη φυσική) || Απορρίφθηκε || 4 || IT || Πλημμύρες στη Λιγουρία και την Τοσκάνη 2011 || 722,5 || περιφερειακή || 18,062 || Συνολική βοήθεια για τις αιτήσεις του 2011 || || || 56,042 || Γενικό σύνολο της βοήθειας που εγκρίθηκε από το 2002 και μετά 2.489,798835 εκατ. ευρώ [1] Το άρθρο 2 παράγραφος 1 ορίζει: «Κατόπιν αιτήσεως ενός κράτους μέλους ή χώρας που συμμετέχει στις διαπραγματεύσεις προσχώρησης με την Ευρωπαϊκή Ένωση, αποκαλούμενου στο εξής «κράτος δικαιούχος», η ενίσχυση του ταμείου μπορεί κυρίως να κινητοποιηθεί, όταν την επικράτεια του κράτους αυτού πλήττει φυσική καταστροφή με σοβαρές επιπτώσεις για τις συνθήκες διαβίωσης, το φυσικό περιβάλλον ή την οικονομία μιας ή περισσοτέρων περιοχών ή μιας ή περισσοτέρων χωρών.» [2] Ο διορθωτικός προϋπολογισμός (ΔΠ) αριθ. 1 του έτους 2011 καλύπτει την κινητοποίηση του Ταμείου Αλληλεγγύης της ΕΕ για ποσό ύψους 182.388.893 ευρώ για πιστώσεις ανάληψης υποχρεώσεων και πληρωμών σχετικά με τις επιπτώσεις των έντονων βροχοπτώσεων στην Πολωνία, τη Σλοβακία, την Τσεχική Δημοκρατία, την Ουγγαρία, την Κροατία και τη Ρουμανία. Εγκρίθηκε από το Ευρωπαϊκό Κοινοβούλιο στις 6.04.2011. COM(2011)9. ΕΕ L 172 της 30.06.2011. [3] Το προηγούμενο προσχέδιο διορθωτικού προϋπολογισμού αριθ. 2 του προϋπολογισμού του 2011 (COM(2011)154) εγκρίθηκε ως διορθωτικός προϋπολογισμός αριθ. 3 από το Ευρωπαϊκό Κοινοβούλιο στις 14.07.2011. Καλύπτει την κινητοποίηση του Ταμείου Αλληλεγγύης της ΕΕ για ποσό ύψους 19.546.647 ευρώ για πιστώσεις ανάληψης υποχρεώσεων και πληρωμών σχετικά με τις επιπτώσεις των έντονων βροχοπτώσεων στη Σλοβενία, την Κροατία και την Τσεχική Δημοκρατία. ΕΕ L 213 της 19.08.2011. [4] Ο διορθωτικός προϋπολογισμός (ΔΠ) αριθ. 7 του έτους 2011 καλύπτει την κινητοποίηση του Ταμείου Αλληλεγγύης της ΕΕ για ποσό ύψους 37.979.875 ευρώ για τη δέσμευση και καταβολή πιστώσεων σχετικά με το σεισμό στην περιοχή Murcia της Ισπανίας (21.070.950 ευρώ) και τις πλημμύρες στο Veneto της Ιταλίας (16.908.925 ευρώ). Εγκρίθηκε από το Ευρωπαϊκό Κοινοβούλιο στις 13.12.2011. COM(2011)796 της 21.11.2011. ΕΕ L 62 της 2.3.2012. [5] COM(2011) 613 [6] Ύψος συνολικής άμεσης ζημίας που έγινε αποδεκτή από την Επιτροπή